google/wiki40b huggingface dataset:
द्विपद नामपद्धति

महत्व

यदि जीव-जन्तुओं और वनस्पतियों का वर्गीकरण न हुआ होता तो आज उनका अध्ययन करना कितना जटिल होता, इस बात की सहज ही कल्पना की जा सकती है। आज जीव विज्ञान हो या फिर वनस्पति विज्ञान दोनों ही विषयों में जीवों और वनस्पतियों का अध्ययन वर्गीकरण के आधार पर किया जाता है। जन्तुओं और पादपों की प्रजाति, वंश, वैज्ञानिक नाम और ऐसी ही अनेक जानकारी देने वाली वर्गीकरण व्यवस्था के जनक कार्ल लिनियस एक अत्यंत प्रतिभाशाली वैज्ञानिक थे।
आज जन्तु विज्ञान में जो भी कुछ है, उसमें वर्गीकरण की अद्वितीय भूमिका है-इसके बिना इस क्षेत्र में वृहतर ज्ञान संभव नहीं था। लिनियस द्वारा दी गई वर्गीकरण व्यवस्था चिकित्सा जगत में भी काफी मददगार साबित हुई और चिकित्सा विज्ञानी जीव-जन्तुओं तथा पेड़-पौधों के वर्गीकरण के आधार पर बहुत सी खोज करने में कामयाब रहे। आज पेड़-पौधों को समझने का काम वर्गीकरण के जरिए ही किया जाता है - वर्गीकरण प्रणाली से ही वनस्पतियों की प्रजाति, कुल और वैज्ञानिक नाम के बारे में पता चलता है। किसी भी जीव या वनस्पति को परिभाषित करते समय सबसे पहले उसके वर्गीकरण का ही जिक्र किया जाता है।

कुछ जन्तुओं के वैज्ञानिक नाम

गाय -- Bos primigenius taurus (बोस् प्रीमीगेन्यूस् तौरूस्) 
सांड (Bull) -- Bos primigenius taurus
बैल  -- Bos primigenius taurus
भैंस  -- Bubalus bubalis (बूबालूस् बूबालीस्) 
ज़ेबू (Zebu) -- Bos primigenius indicus (बोस् प्रीमीगेन्यूस् ईन्दीकूस्) 
कुत्ता  -- Canis lupus familiaris (कानीस् लूपूस् फ़ामील्यारीस्) 
कुतिया  -- Canis lupus familiaris
पिल्ला (Puppy) -- Canis lupus familiaris
बिल्ली  -- Felis catus (फ़ेलीस् कातूस्) 
ऊंट  -- Camelus dromedarius (कामेलूस् द्रोमेदार्यूस्) 
घोड़ा / अश्व (Horse) -- Equus ferus caballus (एकुउस् फ़ेरूस् काबाल्लूस्) 
टट्टू (Pony) -- 
गधा (Donkey/Ass) -- Equus africanus asinus (एकुउस् आफ़्रीकानूस् आसीनूस्) 
खच्चर (Mule -- 

अज / बकरा (Goat) -- Capra aegagrus hircus (काप्रा ऐगाग्रूस् हीर्कूस्) 

बकरी का बच्चा / मेमना (Kid/ Lamb) -- Capra aegagrus hircus

भेड़ (Sheep) -- Ovis aries (ओवीस् आर्येस्) 

भेडी (Eve) -- Ovis aries

भेड का बच्चा (Faun) -- Ovis aries

सूअर (Pig) -- Sus scrofa domestica (सूस् स्क्रोफ़ा दोमेस्तीका) 

सूअर (Hog) -- Sus scrofa domestica

याक (Yak) -- Bos grunniens (बोस् ग्रून्न्येन्स्) 

खरहा (Hare) -- 

हाथी (Asian Elephant) -- Elephas maximus (एलेफास् माक्सीमूस्) 

बाघ / व्याघ्र (Tiger) -- Panthera tigris (पान्थेरा तीग्रीस्) 

शेर / सिंह (Lion) -- Panthera leo (पान्थेरा लेओ) 

लोमड़ी (Fox) -- Canidae (कनीदै) 

चीता / तेंदुआ (Leopard) -- Panthera pardus (पान्थेरा पार्दूस्) 

जंगली सूअर (Boar) -- 

भालू / रिछ (Bear) -- Ursus thibetanus (ऊर्सूस् थीबेतानूस्) 

Nevala) -- Mongoose -- 

सियार / जंबुक (Jackal) -- Canis aureus (कानीस् औरेऊस्) 

ख़रगोश (Rabbit) -- Oryctolagus cuniculus (ओरइउक्तोलागूस् कूनीकूलूस्) 

लंगूर (Ape) -- Hominoidea (होमीनीदेआ) 

बनमानुप (Gorrilla) -- (गोरील्ला) 

बारहसिंहा (Stag) -- 

मृग / हिरन (Deer) --
मधुश्री

मधुश्री (जन्म सुजाता भट्टाचार्य) एक भारतीय गायक हैं, जो हिंदी, कन्नड़, तमिल और तेलुगू फिल्मों में गाती हैं। ए आर रहमान की रचनाओं में ये एक परिचित आवाज हैं, मधुश्री एक म्युजिकल इच्छुक परिवार से जुड़ी हैं, इन्हें पहले शास्त्रीय और पश्चिमी शैली संगीत में प्रशिक्षित किया गया था। इनके पिता चाहते थे कि वे एक शास्त्रीय गायक बनें, तो मधुश्री रवीन्द्र भारती विश्वविद्यालय में शामिल हो गईं और अपने स्नातक को पूरा कर लिया, लेकिन उनकी इच्छा हमेशा एक पार्श्व गायक होने की ही थी।
अभिजाततंत्र

अभिजाततंत्र (अरिस्टॉक्रैसी) वह शासनतंत्र है जिसमें राजनीतिक सत्ता अभिजन के हाथ में हो। इस संदर्भ में "अभिजन" का अर्थ है कुलीन, विद्वान, सद्गुणी, उत्कृष्ट। पश्चिम में "अरिस्टॉक्रैसी" का अर्थ भी लगभग यही है। अफ़लातून (प्लेटो) और उसके शिष्य अरस्तू ने अपनी पुस्तकों में अरिस्टाक्रैसी को बुद्धिमान, सद्गुणी व्यक्तियों का शासनतंत्र माना है।

परिचय

अभिजाततंत्र का उल्लेख प्राय: अनेक देशों के इतिहास में मिलता है। विद्वानों का मत है कि भारत में भी प्राचीन काल में कुछ अभिजाततंत्र थे। अफ़लातून की सुविख्यात पुस्तक "रिपब्लिक" में वर्णित आदर्श नगरव्वयस्था सर्वज्ञ दार्शनिकों का अभिजाततंत्र है। इन दार्शनिकों के लिए अफ़लातून ने कौटुंबिक और संपत्ति संबंधी साम्यवाद की व्यवस्था की है।
राज्यदर्शन के इतिहास में धनिकतंत्र को भी कभी-कभी अभिजाततंत्र माना गया है। इसके दो कारण हैं। प्रथम, दोनों में शासनसत्ता एक व्यक्ति या समस्त वयस्क नागरिकों के हाथ में न होकर थोड़े से व्यक्तियों के हाथ में होती है। दूसरे, कुछ का मत है कि धनसंचय चरत्रिवान ही कर सकते हैं और इस प्रकार वह सद्गुण की अभिव्यक्ति है। अनेक आधुनिक समाजशास्त्रियों का मत है कि राजतंत्र और जनतंत्र में भी वास्तव में संप्रभुता थोड़े से व्यक्तियों के ही हाथ में होती है। राजा को शासन संचालन के लिए चतुर राजनीतिज्ञों की सहायता पर निर्भर रहना पड़ता है। जनतंत्र में भी प्राय: सामान्य जनता को राजनीति में रुचि नहीं होती, वह अनुगामी होती है। शासन की बागडोर जनतंत्र में भी चतुर राजनीतिज्ञों के ही हाथ में होती हैं और वे धनी होते हैं। वास्तविक राजनीतिक प्रक्रिया में जो संम्पन्न हैं, वही चतुर हैं, वही राजनीतिज्ञ हैं, प्रशासन और राजनीतिक दलबंदी में उन्हीं का सिक्का चलता है।
किंतु अभिजन की नियुक्ति कैसे हो? यदि जननिर्वाचन द्वारा, तो वह एक प्रकार का जनतंत्र है। यदि अन्य किसी प्रकार से, तो अभिजन शासन संकीर्ण, स्वार्थी, दुर्विनीत और धनप्रिय हो जाते हैं और अपनी क्षमता को परिवर्तित परिस्थिति के अनुरूप नहीं रख पाते।
आज जनतंत्र और अभिजाततंत्र की प्रमुख समस्या यही है कि किसी प्रकार राज्य में धन के वृद्धिशील प्रभाव का निराकरण हो और जनसाधारण बुद्धिमान् सेवापरायण व्यक्तियों को अपना शासक निर्वाचित करें।
नेही नागरीदास

नेही नागरीदास की राधावल्लभ सम्प्रदाय के प्रमुख भक्त कवियों में गणना की जाती है
गुण नीतिशास्त्र

गुण नीतिशास्त्र (या आरेतीक नीतिशास्त्र यूनानी आरेती से) एक मानदण्डक नीतिशास्त्रीय सिद्धान्त हैं, जो मन और चरित्र के गुणों पर ज़ोर डालता हैं। गुण नीतिशास्त्रवादी गुणों के प्रकृति और परिभाषा की तथा अन्य सम्बन्धित समस्याओं की चर्चा करते हैं। उदाहरणार्थ, गुण कैसे कैसे सम्प्राप्त होते हैं? वास्तविक जीवन के विभिन्न प्रसंगों में उनका अनुप्रयोग कैसे होता हैं? क्या गुण सार्वलौकिक मानवी स्वभाव के मूल में स्थित हैं, या संस्कृतियों के बहुलवाद में?
संजू यादव

कैरियर

अलखपुरा के गांव में जन्मी, यादव ने अपने परिवार के लिए छात्रवृत्ति और धन हासिल करने के लिए दस वर्ष की आयु में फुटबॉल खेलना शुरू किया था। वह मुख्य रूप से अपने गांव और भारत राष्ट्रीय टीम से प्रशिक्षित थी। अक्टूबर 2016 में, संजू अलखपुरा पक्ष का हिस्सा था जिसने भारतीय महिला लीग के प्रारंभिक दौर में भाग लिया था। 17 अक्टूबर 2016 को उसने बॉडीलाइन के खिलाफ क्लब के लिए एक हैट्रिक बनाई। इससे उनकी टीम ने 4-0 से जीत हासिल की।  वह लीग के प्रारंभिक दौर चरण में शीर्ष स्कोरर के रूप में उभर कर सामने आई थी। 11 बार नेटिंग करके और इस प्रकार उनकी टीम को टूर्नामेंट के अंतिम दौर के योग्य होने के लिए योग्य बनाने में मदद करी। महिलाओं की लीग के फाइनल राउंड में वे अपनी टीम को तीन बार स्कोरिंग के साथ सेमीफाइनल में अर्हता प्राप्त करने में मदद की।
 21 दिसंबर 2016 को, क्लब और देश दोनों के लिए उनके प्रदर्शन के बाद, यादव को एआईएफएफ इमर्जिंग प्लेयर ऑफ द ईयर के रूप में नामित किया गया था।

अंतरराष्ट्रीय

फरवरी 2016 में, यादव को 20- महिला भारत स्कवेड के हिस्से के रूप में चुना गया जो 2016 दक्षिण एशियाई खेलों में भाग लेंगे।  उन्होंने अपना पहला प्रदर्शन किया और 13 फरवरी 2016 को बांग्लादेश के खिलाफ अंतरराष्ट्रीय स्तर पर अपना पहला गोल दागा।74 वें मिनट में उनका गोल चौथा था क्योंकि भारत ने 5-1 से जीत हासिल की और स्वर्ण पदक मैच में जगह बना ली।  दो दिन बाद वह 69 वें मिनट में एक विकल्प के रूप में आईं, जब भारत ने टूर्नामेंट जीता, शिलोंग के जवाहरलाल नेहरू स्टेडियम में नेपाल को 4-0 से हराया।
निषेध (तर्क)

तर्क के रूप में निषेध (अंग्रेज़ी: Negation) जिसे पूरक भी कहा जाता है एक संक्रिया है जो कथन को इसके विपरित अर्थ वाला बना देता है अर्थात मूल कथन p है तो निषेध p का अर्थ कथन p का नहीं होना होता है, अर्थात जब p सत्य है तब निषेध p असत्य होगा और जब कथन p असत्य है तब निषेध p सत्य होगा। अतः निषेध एकधारी (एकल-तर्क) तर्क संयोजक है।
इस्कॉन मंदिर, नोएडा

उत्तर प्रदेश के नोएडा में स्थित है। यह इस्कॉन समाज का मंदिर है। इस समाज के संस्थापक स्वामी प्रभुपाद जी है।
२६६५ ईसा पूर्व

२६६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ल्यूवेन विश्वविद्यालय

कैथोलिक यूनिवर्सिटी ऑफ ल्यूवेन(1864-1968) (फ्रांसीसी में लोवेन और ऐतिहासिक रूप से अंग्रेजी में), ल्यूवेन शहर में स्थित, बेल्जियम का सबसे बड़ा, सबसे पुराना और सबसे प्रमुख विश्वविद्यालय माना जाता है। ल्यूवेन विश्वविद्यालय को 1425 में ब्रेबेंट के ड्यूक जॉन IV द्वारा स्थापित किया गया था और पोप मार्टिन V के पापल बुल द्वारा अनुमोदित (अप्रूव) किया गया था। बेल्जियम के सबसे प्रमुख विश्वविद्यालय के रूप में सैकड़ों वर्षों तक इसका विकास हुआ। कामिल बुल्के ने यहाँ से सिविल इंजीनियरिंग में बीएससी डिग्री हासिल की थी।
ज्योतिष पक्ष

फलित ज्योतिष में ज्योतिष पक्ष (astrological aspect) कुण्डली में विभिन्न नक्षत्रों के एक-दूसरे से बनाए गए कोणों को कहते हैं। दो नक्षत्रों के बीच का ज्योतिष पक्ष पृथ्वी पर खड़े किसी प्रेक्षक के दृष्टिकोण से इन दो नक्षत्रों के बीच की सूर्यपथ रेखांश के आधार पर अनुमानित कोणीय दूरी होती है। भिन्न ज्योतिष परम्पराओं में ज्योतिक्ष पक्षों का प्रभाव अलग समझा जाता है। प्राचीन यूनानी परम्परा में ९०° का कोण सर्वाधिक प्रभावशाली समझा जाता है। यदि मंगल और शुक्र के बीच ९२° की कोणीय दूरी है तो वह पूर्ण पक्ष से २° कम मानी जाती है।
व्यक्तिनिष्ठ मूल्य सिद्धान्त

व्यक्तिनिष्ठ मूल्य सिद्धान्त (subjective theory of value) के अनुसार किसी वस्तु का मूल्य उस वास्तु में निहित किसी गुण से निर्धारित नहीं होता, न ही इस बात से निर्धारित होता है कि उसके निर्माण में कितना श्रम लगा है, बल्कि वस्तु का मूल्य इस बात पर निर्भर करता है कि कोई व्यक्ति उस वस्तु को कितना महत्व देता है। हीरा और जल का विरोधाभास इसका सबसे सीधा प्रमाण है।
शहीद नरेश सिंह

नरेश सिंह का जन्म उत्तरप्रदेश के अलीगढ़ जनपद स्थित छोटी बल्लभ गाँव, इगलास (अलीगढ़) में एक किसान परिवार में हुआ था। इनके पिता श्री राजेन्द्र सिंह के दो पुत्रों में नरेश सिंह छोटे पुत्र थे। इन्हें बचपन से ही खेलकूद का बहुत शौक था। बड़े होने पर इन्होंने सेना में जाने का निर्णय लिया ताकि देश के लिए कुछ करके दिखा सकें।
कारगिल युद्ध में कैप्टन सौरभ कालिया के नेतृत्व में सीमा की रक्षा करते हुए। अपने अन्य साथियों के साथ नरेश सिंह भी पाकिस्तानी सेना द्वारा अपहृत हुए और देश के काम आये।
ख़ाउतेन्ग प्रान्त

नामोत्पत्ति

सूतू भाषाओं में 'ख़ाउता' का अर्थ सोना (धातु) होता है और इसे 'gauta' लिखा जाता है। ध्यान दें कि 'गाउता' ग़लत उच्चारण है। 'एन्ग' का अर्थ स्थान होता है। ख़ाउतेन्ग का मतलब स्वर्ण-स्थान है। सन् १८८६ में इस क्षेत्र में सोना मिला और उसके बाद यहाँ बड़े पैमाने पर सोने का खनन आरम्भ हुआ और इसी से यह नाम पड़ा है।
वाल्टर रसेल

वाल्टर रसेल (१८७१-१९६३) एक अमरीकी पॉली-मैथ थे, जिन्हें उनके द्वारा बनाई पेंटिंग, शिल्प, स्थापत्य नमूनों और भौतिकी एवं कॉस्मोगोनी के एकीकृत सिद्धांत के लिए जाना जाता है।
परमाणु जनदायित्व विधेयक

परमाणु जनदायित्व विधेयक यानी परमाणु दायित्व विधेयक परमाणु दुर्घटना की स्थिति में संबंधित पक्षों के दायित्व को निर्धारित करने वाला विधेयक है। 25 अगस्त को सरकार ने इस विधेयक को संसद में प्रस्तुत किया। 2008 के भारत-अमेरिका असैन्य परमाणु संधि को लागू कराने की दिशा में इस विधेयक को अंतिम कदमों के रूप में देखा जा रहा है। ये विधेयक उन अमेरिकी कंपनियों के लिए आवश्यक है जो भारत में परमाणु सामाग्री या रिएक्टरों की आपूर्ति करेंगे। परमाणु दुर्घटना की स्थिति में उन कंपनियों को अमेरिका में बीमा का भुगतान मिल सके, इसके लिए ये कानून आवश्यक है। इस विधेयक के अधिनियम बनने के बाद भारत उन देशों की कतार में शामिल हो जाएगा, जिनके पास ये कानून है।
इस विधेयक को लेकर सरकार को विपक्ष की ओर से भारी प्रतिरोधों का सामना करना पड़ा. विधेयक के कई अंशों पर विपक्ष को आपत्ति रही। वामदलों ने तो विधेयक को असंवैधानिक और जनविरोधी करार दिया। विपक्ष का कहना है कि सरकार ने अमेरिका के दबाव में इस विधेयक को तैयार किया। इस विधेयक में परमाणु या नाभिकीय संयंत्र संचालक द्वारा दुर्घटना की स्थिति में दिए जाने वाले अधिकतम मुआवजे को पांच सौ करोड़ रुपये रखा गया है।
इस विधेयक के लिए नाभिकीय ऊर्जा अधिनियम-1962 को संशोधित करना पड़ेगा. भोपाल गैस त्रासदी को देखते हुए औद्योगिक दुर्घटना को भारत में संवेदनशील मुद्दा माना जा रहा है, जिसमें पच्चीस हजार से भी ज्यादा लोग मारे गए थे, इसे विश्व की सबसे बड़ी औद्योगिक त्रासदी माना जाता है।

परमाणु जनदायित्व विधेयक की आवश्यकता

भारत 2020 तक परमाणु ऊर्जा संयंत्रों में विद्युत के उत्पादन को पांच गुना यानी 20,000 मेगावाट तक बढ़ाना चाहता है। 2032 तक इसे 63000 मेगावाट तक ले जाना चाहता है। अगर भारत ऐसा कर लेगा है तो भारत अपनी आवश्यकता का पच्चीस प्रतिशत ऊर्जा परमाणु संयंत्रों से उत्पादन करेगा। वर्तमान में भारत करीब 4000 मेगावाट परमाणु बिजली पैदा कर रहा है। परमाणु ऊर्जा उत्पादन बढ़ाने के लिए इसमें विदेशी कंपनियों और आपूर्तिकर्ताओं को शामिल करना होगा। 
हालांकि इस तरह के विधयक के लिए भारत को अंतर्राष्ट्रीय बाध्यता नहीं है, पर अमेरिकी कंपनियों जनरल मोटर और वेस्टिंग हाउस को इस क्षेत्र में व्यापार के लिए आमंत्रित करने के लिए इस विधेयक की आवश्यकता है। इस विधेयक से ये कंपनियां अपने देश में बीमा का पैसा ले सकेंगे। इसलिए भारत-अमेरिका परमाणु समझौते के लिए क्रियान्वयन के लिए ये विधेयक और कानून जरूरी है।
इस विधेयक का दूसरा उद्देश्य दुर्घटना की स्थिति में प्रभावित लोगों की मदद के लिए सरकार और संचालकों को आर्थिक और कानूनी दायित्व अनुबंधित करना है। 
हालांकि तकनीकी विकास ने दुर्घटना की आशंकाओं को काफी कम कर दिया है, लेकिन इसके नकारात्मक प्रभावों को दरकिनार नहीं किया जा सकता है।
इस विधेयक पर पर आपत्ति इस बात को लेकर है कि दुर्घटना की स्थिति में दिया जाने वाला मुआवजा अपर्याप्त और असंतोषजनक है। दूसरी ओर, विधेयक में ऐसे भी प्रावधान है, जो काफी हद तक परमाणु सामाग्री आपूर्तिकर्ताओं और संचालकों को दायित्वों से मुक्त कर देती है।
इंदुमती

इंदुमती हिन्दी की एक फिल्मी मासिक पत्रिका है। यह वर्ष 1959 से दिल्ली से प्रकाशित हो रही है।
बोलशेविक पार्टी

रूसी सोशल डेमाक्रेटिक लेबर पार्टी का वह पक्ष बोलशेविक पार्टी कहलाया, जो दूसरे पक्ष से अपेक्षाकृत अधिक उग्र था और बुर्जुआवर्ग के विरुद्ध सीधी क्रांति में विश्वास रखता था। 1898 में नौ मार्क्सवादियों ने मिंस्क में रूसी सोशल डेमॉक्रेटिक पार्टी की स्थापना की थी। वस्तुत: रूस में मार्क्सवादी आंदोलन की श्रृंखला "श्रमिक-मुक्ति-संघर्ष-संघ" (यूनिअन फ़ॉर द स्ट्रगल फ़ॉर इमैंसिपेशन ऑव लेबर) की स्थापना के साथ 1883 में आरंभ हो गई थी। इस संगठन का प्राथमिक लक्ष्य औद्योगिक श्रमिकों में मार्क्स और एंजेल्स के दर्शन का प्रचार करना था। 1890 के पश्चात् रूस के प्राय: सभी मुख्य औद्योगिक केंद्रों - मास्को, कीएव और एकातिरीनोस्लाव - में इस क्रांतिकारी आंदोलन की जड़ें गहराई से पैठ गई। शु डिग्री से ही इस आंदोलन को सुधारवादी अर्थशास्त्रियों और ऐसे पक्षों से संघर्ष करना पड़ा जो (1) श्रमिक आंदोलन का आर्थिक समाधान तक ही सीमित रखना चाहते थे और (2) तत्कालीन उदारवादी बुर्जुआ आंदोलन से समझौता कर लेना चाहते थे।
20वीं सदी के आरंभ में निकोलाई लेनिन, जो सोशल डिमॉक्रेटिक लेबर पार्टी का सर्वाधिक प्रभावशाली नेता था, पार्टी के मुखपत्र इस्क्रा (चिनगारी) का प्रधान संपादक था। पार्टी के द्वितीय अधिवेशन (ब्रूसेल्स और लंदन, जुलाई-अगस्त, 1903) में सदस्यों में फूट पड़ गई और उसके दो भाग बोलशिंस्त्वो बहुमत और मेनशिंस्त्वों (अल्पमत) हो गए। बाद में दोनों बोलशेविक और मेनशेविक कहलाए, जिनका नेतृत्व क्रमश: लेनिन और मार्तोव कर रहे थे। इस समय ट्राट्स्की बड़े ढीले-ढाले तरीके से मेनशेविकों से जुड़ा हुआ था। 1903 की फूट नीति के प्रश्न पर नहीं, अपितु संगठन के प्रश्न पर हुई थी। बाद में दोनों के बीच प्रक्रियात्मक मतभेद भी पनपे। फिर भी, फूट के बावजूद दोनों पक्ष सोशल डेमॉक्रेटिक लेबर पार्टी के अधिवेशनों में भाग लेते रहे। पार्टी के प्राग अधिवेशन (1918) में बोलशेविकों ने एक निर्णयात्मक कदम उठाकर मेनशेविकों को पार्टी से निकाल दिया। बोलशेविकों ने बुर्जुआ वर्ग के विरुद्ध सीधे संघर्ष और सर्वहारा के अधिनायकवाद का नारा दिया था। दूसरी ओर मेनशेविक क्रमिक परिवर्तन और संसदीय तथा संवैधानिक पद्धतियों द्वारा जार की एकशाही समाप्त करने के पक्षपाती थे। मार्च, 1917 में बोलशेविक पार्टी ने अपना संघर्ष छेड़ने की अंतिम घोषणा कर दी। संपूर्ण क्रांति (नवंबर, 1917) के बाद बोलशेविक पार्टी का नाम कम्युनिस्ट पार्टी हो गया और उसके बाद के रूस का इतिहास ही पार्टी का इतिहास है।
भारत में बोलशेविक पार्टी की स्थापना वर्तमान शती के पाँचवें दशक में कुछ मार्क्सवादी-लेनिनवादी तत्वों ने की थी। इसके संस्थापक भारतीय कम्युनिस्ट पार्टी से विलग होनेवाले लोग थे। सहकारी खेती, पूर्ण नागरिक आजादी, मुफ्त शिक्षा, विदेशी पूँजी की जब्ती, बुनियादी उद्योगों - बैंक और बीमा - का राष्ट्रीयकरण, समाजवादी देशों से विशेष संबंध और व्यापार, भारत पाक एकता और राष्ट्रमंडल से संबंध विच्छेद पार्टी की नीति के अंग हैं। पार्टीं आरंभ से बंगाल में ही सीमित रही और अब तो इसका अस्तित्व केवल कलकत्ता नगर में ही सिमटकर रह गया है।
बिमल राय

व्यक्तिगत जीवन

बिमल रॉय
বিমল রায়
12 जुलाई 1909 को जन्मे
Suapur, ढाका जिले, पूर्वी बंगाल और असम, ब्रिटिश भारत (अब बांग्लादेश)
मर गया 8 जनवरी 1966 (56 आयु वर्ग)
मुंबई, महाराष्ट्र, भारत
बायो निर्माता और निर्देशक
पति (ओं) Manobina रॉय
बच्चे
रिंकी भट्टाचार्य
यशोधरा रॉय
अपराजिता सिन्हा
जोय बिमल रॉय
बिमल रॉय (बंगाली: বিমল রায়) (12 जुलाई 1909 - 8 जनवरी 1966) एक भारतीय फिल्म निर्देशक थे। उन्होंने विशेष रूप से दो बीघा जमीन, परिणीता, Biraj बहू, मधुमती, सुजाता, बंदिनी और की तरह अपने यथार्थवादी और समाजवादी फिल्मों के लिए विख्यात है, उसे हिंदी सिनेमा का एक महत्वपूर्ण निदेशक बना रही है। इतालवी नव-यथार्थवादी सिनेमा से प्रेरित होकर, वह विटोरियो डी सिका की साइकिल चोर (1948) देखने के बाद दो बीघा ज़मीन बनाया है। [1] उनका काम विशेष रूप से अपनी mise en दृश्य जिसमें वह यथार्थवाद चित्रित करने के लिए कार्यरत हैं के लिए जाना जाता है। [1] उन्होंने एक जीता ग्यारह फिल्मफेयर पुरस्कार, दो राष्ट्रीय फिल्म पुरस्कार, और कान फिल्म महोत्सव के अंतर्राष्ट्रीय पुरस्कार सहित अपने कैरियर के दौरान, पुरस्कारों की संख्या। [2] मधुमती 1958 में 9 फिल्मफेयर पुरस्कार, एक रिकार्ड 37 साल के लिए आयोजित जीता।
लैंग्वेज इंटरफेस पैक

लैंग्वेज इंटरफेस पैक (अंग्रेज़ी: Language Interface pack) या भाषा अंतरापृष्ट पॅक माइक्रोसोफ्ट के द्वारा निर्मित एक प्रोग्राम हैं जिससे विंडोज़ को कोई भी निज भाषा में प्रयोग कर सकता है। माइक्रोसॉफ्ट ने अब तक कई भाषाओं में लैंग्वेज इंटरफेस पैक बनाये हैं जैसे हिन्दी, तमिल आदि। इन्हें स्थापित करने से पूर्व माइक्रोसॉफ्ट विंडोज़ का सत्यापन करवाता है।
एन. गोपालस्‍वामी अयंगर

जीवन परिचय

गोपालस्वामी आयंगर का जन्म दक्षिण भारत में मद्रास प्रेसिडेन्सी के तंजावुर जिले में 31 मार्च 1882 को हुआ था। उन्होंने वेस्टले स्कूल तथा प्रेसिडेंसी कॉलेज और मद्रास लॉ कॉलेज से शिक्षा प्राप्त की। उनकी पत्नी का नाम कोमलम था। उनके बेटे जी पार्थसारथी एक वरिष्ठ पत्रकार हैं, जिन्होंने संयुक्त राष्ट्र में भारत का प्रतिनिधित्व किया।
1904 में, थोड़े समय के लिए, उन्होंने चेन्नई के पचयप्पा कॉलेज में असिस्टेंट प्रोफ़ेसर के रूप में भी काम किया। 1905 में मद्रास सिविल सेवा में भर्ती हुए। सन् 1919 तक वे डिप्टी कलेक्टर रहे । 1920 से जिला कलेक्टर के रूप में काम किया। 1932 में उन्हें लोक सेवा विभाग के सचिव के पद पर पदोन्नति मिली। 1937 में वे राजस्व बोर्ड के सदस्य बने।
सन् 1937 में ही आयंगर को जम्मू-कश्मीर का प्रधानमंत्री बना दिया गया। तब जम्मू-कश्मीर के अपने प्रधानमंत्री और सदर-ए-रियासत होते थे। सदर-ए-रियासत की भूमिका राज्यपाल के समकक्ष होती थी। लेकिन प्रधानमंत्री की शक्तियाँ और उत्तरदायित्व समय के अनुसार बदलते रहते थे। गोपालस्वामी आयंगर के कार्यकाल के दौरान उनके पास सीमित शक्तियां ही थीं। अपने कार्यकाल की समाप्ति के बाद भी उन्होंने कश्मीर के लिए काम करना जारी रखा।
२६ अक्टूबर १९४७ को जब कश्मीर का भारत में विलय हुआ तब जवाहरलाल नेहरू कश्मीर मामले को देख रहे थे। परन्तु  वे सीधे तौर पर खुद इससे नहीं जुड़े थे बल्कि इसकी जिम्मेदारी आयंगर को ही सौंप दी थी जो उस समय बिना विभाग के मंत्री थे।
जम्मू-कश्मीर को विशेष राज्य का दर्जा देने वाले अनुच्छेद 370 का मसौदा तैयार किए जाने के बाद गोपालस्वामी आयंगर के ऊपर उस मसौदे को संसद में पारित कराने की ज़िम्मेदारी सौंपी गई। जब वल्लभ भाई पटेल ने इस पर सवाल उठाया तो नेहरू ने जवाब दिया, "गोपालस्वामी आयंगर को विशेष रूप से कश्मीर मसले पर मदद करने के लिए कहा गया है क्योंकि वे कश्मीर पर बहुत गहरा ज्ञान रखते हैं और उनके पास वहां का अनुभव है। नेहरू ने यह भी कहा कि अयांगर को उचित सम्मान दिया जाना चाहिए। नेहरू ने कहा था- "मुझे यह नहीं समझ आता कि इसमें आपका (गृह) मन्त्रालय कहां आता है, सिवाए इसके कि आपके मंत्रालय को इस बारे में सूचित किया जाए। यह सब मेरे निर्देश पर किया गया है और मैं अपने उन कामों को रोकने पर विचार नहीं करता जिसे मैं अपनी ज़िम्मेदारी मानता हूं। आयंगर मेरे सहकर्मी हैं।"
इसके बाद, आयंगर ने कश्मीर विवाद पर संयुक्त राष्ट्र में भारतीय प्रतिनिधिमण्डल का नेतृत्व किया। उन्होंने संयुक्त राष्ट्र को बताया कि भारतीय सेना राज्य के लोगों की सुरक्षा के लिए वहां गई है और एक बार घाटी में शांति स्थापित हो जाए तो वहां जनमत संग्रह कराया जाएगा। गोपालस्वामी आयंगर और संयुक्त राष्ट्र में पाकिस्तान के प्रतिनिधि ज़फ़रुल्लाह ख़ान के बीच कश्मीर मुद्दे पर जुबानी जंग चली। गोपालस्वामी ने तर्क दिया कि "कबायली अपने-आप भारत में नहीं घुसे, उनके हाथों में जो हथियार थे वो पाकिस्तानी सेना के थे।"
बाद में गोपालस्वामी भारत के रेल और परिवहन मंत्री भी बने। 71 साल की आयु में फरवरी 1953 में चेन्नई में उनका निधन हो गया।
फ़िरोज़ खान नून

फिरोज खान नून, एक पाकिस्तानी राजनेता, एवं पाकिस्तान के ७वें प्रधानमंत्री थे। उनका जन्म 7 मई 1893 ई। को पाकीसतान के जिला सरगोधा की तहसील भलवाल के गांव हमोकह में हुआ था। वह सिर मोहम्मद हेयान नून के पुत्र थे।
उनहोंने प्रारंभिक शिक्षा पब्लिक स्कूल भेरह जिले सरगोधा से प्राप्त की। 1905 में उन्होंने, एॅलिसन कॉलेज लाहौर में दाखिला लिया। 1912 में उच्च शिक्षा प्राप्त करने के लिए इंग्लैंड चले गए। 1916 में विलियम कॉलेज ऑक्सफोर्ड से हिस्ट्री में बीए किया। 1917 में बैरिस्टर बनकर वापस भारत चले आए। जन 1918 ई। में सरगोधा से अपनी प्रैक्टिस शुरू की। जन 1921 से जनवरी 1927 हाईकोर्ट में प्रैक्टिस करते रहे।

व्यावहारिक राजनीति

1920 के चुनाव में तहसील भलवाल से लाहौर लेजसलीटो परिषद के सदस्य चुने गए। 1925 को भारत कैबिनेट में ग्रामीण आबादी के मंत्री बने। इस समय वह सबसे कम उम्र मंत्री थे और इस पद पर दस साल से अधिक समय तक पकड़ रहे और लगभग सोलह विधानसभा के सदस्य रहे। अक्टूबर 1931 के चुनाव में वह निर्विरोध चुने गए। जून 1936 ता सितंबर 1941 लंदन मेंहाई आयुक्त के पद पर सेवाएं सरंजाम दें। पहली बार 1938 और दूसरी बार 1939 मेंबीन अंतर्राष्ट्रीय संस्था बैठकों भारत का प्रतिनिधित्व किया। सितंबर 1941 ता सितंबर 1945 वायसराय मंत्रिमंडल के सदस्य रहे। सितंबर 1945 मंत्री रक्षा के पद से इस्तीफा गए। नवंबर 1946 में को रावलपिंडी चुनाव में सफल हासिल की। नवंबर 1947 में संविधान सभा के सदस्य चुने गए। 1947 में कायदे आजम मुहम्मद अली जिन्ना आप अपने विशेष प्रतिनिधि के रूप में मुस्लिम दुनिया में भेजा।
अप्रैल 1950 ताकि अक्टूबर 1952 पूर्वी पाकिस्तान के दूसरे राज्यपाल रहे। 13 अप्रैल 1953 में ता 21 मई 1955 पंजाब के तीसरे मुख्यमंत्री रहे। 1955 में मुस्लिम लीग छोड़कर रिपब्लिकन पार्टी में शामिल हो गए और इस तरह विपक्ष में गए। 12 सितंबर 1956 को प्रधानमंत्री पाकिस्तान हुसैन शहीद सुहरावर्दी कैबिनेट मेंखारजह मामलों और राष्ट्रमंडल विभाग उनके पास रहे। 1956 में उनके संघर्ष से सुरक्षा परिषद मेंकश्मीर विधानसभा के लिए चुनाव का प्रस्ताव दस मतों से पारित हुआ। 18 अक्टूबर 1957 को आई आई चनदरीगर मंत्रिमंडल में रिपब्लिकन पार्टी के टिकट पर मंत्री विदेश पद पर आसीन हुए।

प्रधानमंत्री

  11 दिसंबर 1957 को इब्राहिम इस्माइल चनदरीगर प्रधानमंत्री से इस्तीफा गए उसी दिन देश फिरोज खान नून ने बतौर प्रधानमंत्री पाकिस्तान शपथ ली। प्रधानमंत्री के अलावा उनके पास रक्षा और आर्थिक, राष्ट्रमंडल, राज्य, सीमा क्षेत्र, विदेश कश्मीर और कानून विभाग रहे। उनके शासनकाल में 8 सितंबर 1958 को ग्वादर स्थानांतरण समस्या का समाधान हुआ और पाकिस्तान को दो हजार चार सौ वर्ग मील के क्षेत्र वापस मिल गया।
राष्ट्रपति पाकिस्तान मेजर जनरल सिकंदर मिर्जा ने 7 अक्टूबर 1958 दिनांकित विधानसभाओं, केंद्रीय संसद, केंद्र और राज्य मंत्रिमंडल तोड़ दी।

मृत्यु

फिरोज खान नून का निधन 1970 में हुआ।

पुस्तकों

फ़िरोज़ खान नून कई पुस्तक के लेखक भी हैं जिनमें कनाडा, मूर्खों से प्राप्त बुद्धि, चश्मदीद, भारत और आपबीती (जीवनी) उल्लेखनीय हैं।
सांस्कृतिक प्राधान्य

मार्क्सवादी दर्शन में सांस्कृतिक प्राधान्य या सांस्कृतिक वर्चस्व (cultural hegemony) से आशय उस स्थिति से है जब सांस्कृतिक रूप से विविधता वाले किसी समाज में सत्ताधारी वर्ग का वर्चस्व हो। सत्ताधारी वर्ग, समाज के विश्वासों, व्याख्याओं, मूल्यों आदि का उपयोग इस तरह करता है कि सत्ताधारी वर्ग की वैश्विक दृष्टि उस समाज की स्वीकृत विश्वदृष्टि बन जाय।
सामूहिक हत्या

सामूहिक हत्या (mass murder) कई लोगों की हत्या करने के कर्म को कहते हैं। यह हत्याएँ अक्सर किसी विशेष भौगोलिक क्षेत्र में और समय में एक-दूसरे के साथ-साथ की जाती है। अमेरिकी संगठन फेडरल ब्यूरो ऑफ इन्वेस्टिगेशन की परिभाषा के अनुसार सामूहिक हत्या एक ही घटनाक्रम में चार या उस से अधिक व्यक्तियों की हत्या को कहते हैं।
कस्तूरबा गांधी बालिका विद्यालय योजना

केन्र्द सरकार ने सर्वशिक्षा अभियान‎ को बड़ावा देनें के लिए कस्तूरबा गांधी बालिका विद्यालय योजना के निरर्देशन में देशभर में ७५० आवासिय स्कूल खोलने का प्रावधान किया हैं। इस योजना का शुभारम्भ 2006-07 में किया गया। इन विद्यालयों में कम से कम ७५% सिटें अनुसूचित जाति व जनजाति, पिछड़ा वर्ग तथा अल्पसंख्यक वर्गो की बालिकाओं के लिए आरक्षित होगीं बाकि २५% गरीबी रेखा के नीचे जीवन यापन करेने वाले परिवार की बालिकाओं के लिए होंगी। बेटी बचाओ बेटी पढ़ाओ योजना को सार्थक बनाने के लिए कस्तूरबा गांधी बालिका आवासीय विद्यालय में अब 12 वीं (इंटर) तक की पढ़ाई होगी। अभी कस्तूरबा गांधी बालिका विद्यालय कक्षा 6 से 8 तक ही संचालित हैं।